
Ghidul solicitantului Masura 1 /1A– “Sprijinirea formelor asociative de cooperare”
Ghidul Solicitantului este un material de informare tehnică a potenţialilor beneficiari ai Asociatiei GAL Valea Trotusului Bacau şi constituie un suport informativ complex pentru întocmirea proiectului conform cerinţelor specifice ale PNDR 2014-2020. 

Ghidul Solicitantului prezintă regulile pentru pregătirea, întocmirea și depunerea proiectului de investiţii, precum și modalitatea de selecţie, aprobare şi derulare a proiectului dumneavoastră. De asemenea, conţine lista indicativă a tipurilor de investiţii pentru care se acordă fonduri nerambursabile, documentele, avizele şi acordurile pe care trebuie să le prezentaţi, modelul Cererii de Finanţare, ale Contractului de Finanţare, precum și alte informaţii utile realizării proiectului şi completării corecte a documentelor. 

Ghidul Solicitantului, precum şi documentele anexate pot suferi rectificări din cauza modificărilor legislative naţionale şi europene sau procedurale – varianta actualizată este publicată pe pagina de internet www.gal-valea-trotusului.ro

[bookmark: _Toc499129258]CAPITOLUL 1: DEFINIȚII ȘI ABREVIERI
[bookmark: _Toc499129259]1.1 Definiții 

Angajament - reprezintă voinţa exprimată printr-un document asumat prin semnătură de un solicitant al sprijinului financiar, prin care acesta se obligă să respecte condiţiile generale şi specifice de acordare a sprijinului pentru fiecare măsură/submăsură/pachet/varianta vizată, astfel cum sunt prevăzute în fişele măsurilor din PNDR 2014-2020 şi detaliate în legislaţia naţională;

Beneficiar – parteneriatul constituit din persoane fizice, persoane juridice, persoane fizice autorizate, întreprinderi individuale, întreprinderi familiale și orice altă entitate relevantă, în baza unui acord de cooperare care a realizat un proiect şi care a încheiat un contract de finanţare cu AFIR, prin intermediul Liderului de proiect, pentru accesarea fondurilor europene prin FEADR;

Cererea de Finanţare – reprezintă solicitarea completată electronic pe care potenţialulbeneficiar o înaintează pentru aprobarea Contractului de Finanțare a proiectului de investiţii în vederea obţinerii finanţării nerambursabile;

Contract de Finanţare - reprezintă documentul juridic încheiat în condiţiile legii între Agenţia pentru Finanţarea Investiţiilor Rurale, denumită în continuare AFIR şi beneficiar, prin care se stabilesc obiectul, drepturile şi obligaţiile părţilor, durata de execuţie, valoarea, plata, precum şi alte dispoziţii şi condiţii specifice, prin care se acordă asistenţă financiară nerambursabilă din FEADR şi de la bugetul de stat, în scopul atingerii obiectivelor măsurilor cuprinse în PNDR 2014 - 2020;”

Colaborator extern – persoană fizică, persoană fizică autorizată, II, IF sau juridică ce colaborează cu Parteneriatul la o acțiune/ activitate specifică acestuia, prin acordarea de expertiză specifică ce nu poate fi asigurată de către membrii parteneriatului;

Contractor - parte într-un contract de finanţare, care, acceptând finanţarea şi condiţiile asociate acesteia, stabilite de autoritatea contractantă, se obligă să asigure realizarea contractului;

Comercializarea produselor agricole, conform definiţiei din R(UE) 651/ 2014 înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de un producător primar către consumatorii finali este considerată comercializare de produse agricole în cazul în care se desfășoară în spații separate, rezervate acestei activități;

Conflict de interese - orice situație care împiedică părțile semnatare ale acordului de cooperare să aibă o atitudine profesionistă, obiectivă și imparțială sau să execute activitile prevăzute în Contractul de Finanţare într-o manieră profesionistă, obiectivă și imparțială, din motive referitoare la familie, viața personală, , interese economice sau orice alte interese. Interesele anterior menționate includ orice avantaj pentru persoana în cauză, soțul/ soția, rude ori afini până la gradul 4 inclusiv. Dispozițiile menționate mai sus se aplică partenerilor, contractorilor, angajaților beneficiarului implicați în realizarea prevederilor prezentului contract.


Derulare proiect - reprezintă totalitatea activităților efectuate de beneficiarul FEADR de la semnarea contractului de finanțare până la finalul perioadei de monitorizare a proiectului;

Eligibil – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul Solicitantului, Cererea de Finanţare şi Contractul de Finanţare pentru FEADR;

Evaluare – acţiune procedurală prin care documentaţia pentru care se solicită finanţare este analizată pentru verificarea îndeplinirii criteriilor de eligibilitate şi pentru stabilirea punctajului proiectelor eligibile;

Fermieri - persoane fizice sau juridice (de drept public sau privat) sau un grup de personae fizice sau juridice, indiferent de statutul juridic pe care un astfel de grup şi membrii săi îl deţin în temeiul legislaţiei naţionale, a cărui exploataţie se situează pe teritoriul României şi care desfăşoară o activitate agricolă;

Fişa măsurii – document care descrie motivaţia sprijinului financiar nerambursabil oferit, obiectivele submăsurii, aria de aplicare şi acţiunile prevăzute, tipul de investiţie, menţionează categoriile de beneficiar, tipul sprijinului;

Fonduri nerambursabile – fonduri acordate unei persoane fizice sau juridice în baza unor criterii de eligibilitate îndeplinite pentru realizarea unei investiţii încadrate în aria de finanţare a submăsurilor 16.4 și 16.4a şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei conform proiectului aprobat de AFIR;

Lanț scurt - configurație a lanțului alimentar care nu implică mai mult de un intermediar între producător și consumator;

Întreprindere parteneră - întreprinderea care nu este clasificată ca întreprindere legată şi între care există următoarea relaţie: întreprinderea (din amonte) deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale unei alte întreprinderi (din aval). Întreprinderea legată este întreprinderea care deţine peste 50% din capitalul social şi/ sau drepturile de vot în structura altor întreprinderi, în amonte sau în aval.

Intermediar - acea entitate care achiziționează produsul de la fermier în scopul comercializării. Procesatorul nu este considerat intermediar dacă procesează materia primă proprie sau procesarea reprezintă o acțiune de prestare de servicii către fermier, cel din urmă deținând controlul asupra produsului și condițiilor de comercializare (ex.: stabilirea prețului);

Implementare proiect – reprezintă totalitatea activităților efectuate de beneficiarul FEADR de la semnarea contractului de finanțare până la data depunerii ultimei tranșe de plată;

Partener - persoană fizică sau juridică (de drept public sau privat), care acționează pentru atingerea scopului comun stabilit, în conformitate cu prevederile Acordului de Cooperare. Exemplu: o asociaţie profesională, organizaţie guvernamentală sau neguvernamentală, o înterprindere privată etc;

„Piața locală” - este definită ca o rază de comercializare care nu depășește 75 km de la
exploatația de origine a produsului.

Potenţial beneficiar - parteneriatul constituit din persoane fizice, persoane juridice, personae fizice autorizate, întreprinderi individuale, întreprinderi familiale și orice altă entitate relevantă care este 

eligibil (care îndeplineşte toate condiţiile impuse prin PNDR) pentru accesarea fondurilor europene, dar care dorește să depună sau a depus un proiect pentru a obține fonduri nerambursabile dar nu a încheiat încă un contract de finanţare cu AFIR;

Lider de proiect - este PFA, II, IF sau persoana juridică (de drept public sau privat) desemnata prin acordul de cooperare sa reprezinte parteneriatul în relatia contractuala cu AFIR, conform legislatiei în vigoare.

Solicitant – parteneriatul constituit din persoane fizice, persoane juridice, persoane fizice autorizate, întreprinderi individuale, întreprinderi familiale și orice altă entitate relevant care a depus un proiect pentru accesarea fondurilor europene dar care nu a semnat un contract de finanțare.

[bookmark: _Toc499129260]1.2 Abrevieri:

AFIR –Agenţia pentru Finanţarea Investiţiilor Rurale, instituţie publică cu personalitate juridică, subordonată Ministerului Agriculturii şi Dezvoltării Rurale – scopul AFIR îl constituie derularea Fondului European Agricol pentru Dezvoltare, atât din punct de vedere tehnic, cât și financiar;

CRFIR – Centrele Regionale pentru Finanţarea Investiţiilor Rurale, structură organizatorică la nivel regional a AFIR (la nivel naţional există 8 centre regionale);

OJFIR – Oficiile Judeţene pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii judeţene).

FEADR – Fondul European Agricol pentru Dezvoltare Rurală, reprezintă sprijinul pentru dezvoltare rurală acordat de Uniunea Europeană.

MADR – Ministerul Agriculturii şi Dezvoltării Rurale.

PNDR - Programul Național de Dezvoltare Rurală 2014-2020 aprobat prin decizia Comisiei Europeane de punere în aplicarenr. C (2015) 3058 din data de 26.05.2016 – reprezintă documentul programatic în baza căruia se acordă fondurile alocate României din FEADE pentru perioada 2014-2020.

ANSVSA – Autoritatea Națională Sanitară Veterinară și pentru Siguranța Alimentelor.

ANPM - Agenția Națională pentru Protecția Mediului.

DSVSA – Direcția Sanitară Veterinară și pentru Siguranța Alimentelor.

DSP – Direcția de Sănătate Publică.






[bookmark: _Toc499129261]CAPITOLUL 2:  PREVEDERI GENERALE 

La nivelul teritoriului este evidențiată o slabă cooperare între fermieri, reflectată într-un grad scăzut de asociere cu implicații în viabilitatea exploatațiilor.
 Astfel, economia locală este afectată de capacitate redusă de a promova produsele locale cu valoare adăugată mare și se observă o tendință de scădere a interesului manifestat de către comunitate pentru investiții în echipamente tehnologice de înaltă performanță. Numărul ridicat de ferme mici ar putea reprezenta un avantaj pentru societatea civilă, dacă prin asociere ar demara acțiuni care să rezolve unele probleme existente în cadrul teritoriului. Resursele umane și materiale puse la dispoziția asocierii pot preîntâmpina unele blocaje în activitatea de producție și pot reprezenta un exemplu de bună practică pentru comunitate.      
 Avantajele comune ale formelor asociative de cooperare sunt pe termen mediu și lung și încurajează dezvoltarea de noi parteneriate și în alte sectoare ale economiei. Teritoriul este reprezentat de existența unor condiții favorabile de cultivare a plantelor și de creștere a animalelor, fiind înregistrate cele mai mari cifre de afaceri în sectorul agriculturii, silviculturii și pescuitului. De aceea, pentru reducerea riscurilor privind neutilizarea suprafețelor agricole, dar și a posibilităților reduse de comercializare a produselor agricole provenind din activitățile agricole, este necesară crearea de parteneriate. 

[bookmark: _Toc499129262]2.1 Contributia măsurii la domeniile de intervenție, obiectivele generale și specifice:

Măsura corespunde obiectivelor Articolul 35 Cooperare, din Reg. (UE) nr. 1305/2013.
Măsura contribuie la Domeniul de intervenție 1A) Încurajarea inovării, a cooperării și a creării unei baze de cunoștințe în zonele rurale, prevăzut la art. 5, Reg. (UE) nr. 1305/2013).
Măsura contribuie la prioritatea P1: Încurajarea transferului de cunoștințe și a inovării în agricultură, silvicultură și în zonele rurale prevăzută la art. 5, Reg. (UE) nr. 1305/2013. 
Obiectiv de dezvoltare rurală: Favorizarea competitivității agriculturii conform Reg. (UE) nr. 1305/2013, art. 4. 
Obiectiv specific al măsurii: Creșterea competitivității și a cooperării operatorilor locali din sectoarele agricol, alimentar și forestier prin constituirea a cel puțin unei forme asociative de cooperare.
Măsura contribuie la obiectivele transversale ale Reg. (UE) nr. 1305/2013: Inovare în conformitate cu art. 5, Reg. (UE) nr. 1305/2013). 
Complementaritatea cu alte măsuri din SDL: M3 Crearea de noi unităţi de colectare si procesare a produselor agricole locale şi promovarea lanţurilor alimentare integrate, respectiv integrarea sistemelor de colectare, procesare și comercializare (M3/3A) - persoane fizice autorizate și persoane juridice, grupuri de producători, forme asociative de producători, Fermieri, Microîntreprinderi, Societate civilă.
Valoarea adăugată a măsurii este conferita de ajutorul conferit entitatilor de a lucra împreună, de a coopera și de contribui la rezolvarea unor probleme comune ce privesc întregul teritoriu. Prin sprijinul financiar oferit potențialilor beneficiari se încurajează dezvoltarea de noi produse, practici, procese și tehnologii în sectoarele agricol, alimentar și forestier, cooperarea între micii operatori în ceea ce privește organizarea de procese de lucru comune și partajarea echipamentelor și a resurselor și pentru dezvoltarea și/sau comercializarea de servicii turistice aferente turismului rural, cooperare orizontală și verticală între actorii din lanțul de aprovizionare în vederea stabilirii de lanțuri scurte de aprovizionare și de piețe locale și a dezvoltării acestora. De asemenea, sunt încurajate activitățile de promovare pe plan local legate de dezvoltarea lanțurilor scurte de aprovizionare și a piețelor locale.
Sprijinul financiar oferit potențialilor beneficiari încurajează abordări comune privind proiectele de mediu și practicile ecologice în curs, inclusiv gestionarea eficientă a apei, utilizarea energiei din surse regenerabile și conservarea peisajelor agricole (art 35, al. 2, lit. g),  coperarea orizontală și verticală între actorii din cadrul lanțurilor de aprovozionare în ceea ce privește furnizarea durabilă de biomasă, care să fie utilizată în scopul producerii de alimente și de energie și în cadrul proceselor industriale (art. 35, al. 2, lit. h),  proiecte pilot  (art 35, al. 2, lit. a), precum și  diversificarea activităților agricole în direcția activităților privind sănătatea, integrarea socială, agricultura sprijinită de comunitate și educația cu privire la mediu și alimentație (art 35, al. 2, lit. k).
	
	



	
	



	
	



[bookmark: _Toc499129263]2.2 Contributia publica totala a masurii

Contribuția publică nerambursabilă totală a măsurii 1/1A este de 61.581,78 euro.
[bookmark: _Toc499129264]2.3 Tipul sprijinului

Se va stabili în conformitate cu prevederile art. 67 al Reg. (UE) nr. 1303/2013.
· Rambursarea costurilor eligibile suportate și platite efectiv.
· Plăți în avans, cu condiția constituirii unei garantii bancare sau a unei garanții echivalente corespunzatoare procentului de 100% din valoarea avansului, în conformitate cu art. 45(4) si art. 63 ale Reg. (UE) nr. 1305/2013



[bookmark: _Toc499129265]2.4 Sumele aplicabile si rata sprijinului

· Valoarea maxima a sprijinului este de 61.581,78 euro/proiect.
·  Rata  sprijinului este de 100%, cu exceptia costurilor aferente investitiilor incluse in planul de marketing, pentru care se va respecta intensitatea maxima aferenta submasurii din care fac parte operatiunile (4.1, 4.1a, 4.2, 4.2a, 6.4)

[bookmark: _Toc499129266]2.5 Legislatia nationala si europeana aplicabila

- Legea nr. 31/1990 din 16 noiembrie 1990 privind societățile comerciale
- Ordonanță de Urgență nr. 44 din 16 aprilie 2008 privind desfășurarea activităților economice de către persoanele fizice autorizate, întreprinderile individuale şi întreprinderile familiale
- Ordonanța de Guvern nr. 26 /2000 cu privire la asociații și fundații - Legea cooperației agricole nr. 566/2004
- Regulamentul (UE) Nr. 1306/2013 privind finanțarea, gestionarea și monitorizarea politicii agricole comune
- Regulamentul (UE) Nr. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.
- Regulamentul Delegat (UE) Nr. 807/2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din 
- Regulament (UE) nr. 1305/2013;
- Regulamentul de punere în aplicare (UE) nr. 808/2014
· Legea nr. 1/2005 privind organizarea și funcționarea cooperației republicată 2014.
Fondul european agricol pentru dezvoltare rurală (FEADR) și de introducere a unor dispoziții tranzitorii;
· Legea cooperației agricole nr. 566/2004.

[bookmark: _Toc499129267]2.6 Aria de aplicabilitate a masurii

În cadrul Măsurii 1/1A sunt sprijinite investiţiile la nivelul întregului teritoriu al GAL.  
Membrii Acordului de cooperare care sunt beneficiari direcți ai investiției trebuie să aibă sediul în teritoriul Gal Valea Trotușului.
GAL Valea Trotușului are în componență 17 localități: orașul Tîrgu Ocna și comunele Bîrsănești, Bogdănești, Buciumi, Cașin, Căiuți, Coțofănești, Gura Văii, Helegiu, Mănăstirea Cașin,Oituz, Orbeni, Pârgărești, Ștefan cel Mare, Tîrgu Trotuș, Urechești (localități din județul Bacău) și Soveja (localitate din județul Vrancea).
[image: C:\Users\User\Desktop\23226720_1724894137542101_1734065323_n.png]

[bookmark: _Toc499129268]CAPITOLUL 3 :  DEPUNEREA PROIECTELOR

[bookmark: _Toc499129269]3.1 Locul unde vor fi depuse proiectele

Proiectele se vor depune la sediul  Asociației  GAL Valea Trotușului la  adresa :
Sat Târgu Trotuș, Com. Târgu Trotuș, nr. 1 BIS, Strada Principală, jud. Bacău, in intervalul orar 9.00 – 16.00 , de luni pana vineri.

[bookmark: _Toc499129270]3.2 Perioada de depunere a proiectelor

GAL organizeaza sesiuni periodice limitate, de minim 30 zile calendaristice.

GAL lansează pe plan local apeluri de selecție a proiectelor conform priorităților descrise în strategie. 
	Acestea vor fi publicate/afișate :
· Pe site-ul propriu
· La sediul GAL
· La sediile primăriilor partenere GAL
· Prin mijloacele de informare mass-media locale/regionale/naționale, după caz

Data lansării apelului de selecție este data deschiderii sesiunii de depunere a proiectelor la GAL.

Apelurile se adresează solicitanților eligibili care sunt interesați de elaborarea și implementarea unor proiecte care răspund obiectivelor și priorităților din SDL. 

[bookmark: _Toc499129271]3.3 Alocarea pe sesiune

· Fondul disponibil – alocarea financiara pentru acestă sesiune este de 61.581,78 euro;

[bookmark: _Toc499129272]3.4 Punctajul minim pe care trebuie să-l obțină un proiect pentru a fi finanțat

Pentru această măsură pragul minim este de 30 de puncte și reprezintă pragul sub care niciun proiect nu poate intra la finanţare.
[bookmark: _Toc499129273]CAPITOLUL 4 :  CATEGORIILE DE BENEFICIARI  ELIGIBILI

	Solicitanţii eligibili pentru măsura 1/1A „Sprijinirea formelor asociative de cooperare” sunt parteneriatele constituite în baza unui ACORD DE COOPERARE din cel puțin 2 entități, din care un partener din categoriile de mai jos : 
· Fermieri (persoane fizice și / sau entități cu formă de organizare juridică);
· Microîntreprinderi și întreprinderi mici;
· Organizații neguvernamentale,
· Consilii locale;
· Unități școlare (inclusiv universitățile de profil), unitățile sanitare, de agrement și de alimentație public;
· Forme asociative (cooperative agricole, societăți cooperative, grupuri de producători),
și cel puțin un fermier sau un grup de producători/o cooperativă agricolă care își desfășoara activitatea în sectorul agricol/pomicol, în funcție de submasura.


Liderul de parteneriat trebuie să se încadreze în următoarele forme de organizare (listă indicativă):

· Persoana fizică autorizată (înfiinţată în baza OUG nr. 44/ 2008, cu modificările și completările ulterioare);
· Întreprinderi individuale (înfiinţate în baza OUG nr. 44/ 2008, cu modificările și completările ulterioare);
· Întreprinderi familiale (înfiinţate în baza OUG nr. 44/ 2008, cu modificările și completările ulterioare);
· Societăţi comerciale (înfiinţate în baza Legii nr. 31/ 1990, republicată, cu modificarile ulterioare);
· Societăţi agricole şi alte forme de asociere în agricultură (înfiinţate în baza Legii nr. 36/ 1991, cu modificările şi completările ulterioare)
· Asociaţii şi fundaţii (înfiinţate în baza OG nr. 26/ 2000 aprobată cu modificări şi completări prin Legea nr 246/2005);
· Cooperative agricole (înfiinţate în baza Legii nr. 566/ 2004 republicată, cu modificările și completările ulterioare);
· Societăți cooperative înfiinţate în baza Legii nr. 1/ 2005 republicată, cu modificările și completările ulterioare)
· Grupuri de producători (Ordonanța Guvernului nr. 37/ 2005 privind recunoașterea și funcționarea grupurilor și organizațiilor de producători, pentru comercializarea produselor agricole, cu completările și modificările ulterioare).

Structura parteneriatului
Componența parteneriatului, stabilirea liderului de parteneriat și desemnarea reprezentantului legal în relația cu AFIR se va face strict în baza Acordului de Cooperare și a prevederilor sale, ținând cont de toate implicațiile legale ce vor trebui respectate înte membrii pe de o parte și între liderul de proiect și AFIR pe de altă parte.
Astfel, se vor avea în vedere printre altele: forma de organizare (UAT, ONG, PFA, SRL, etc.),
calitatea de plătitori/neplătitori de TVA a membrilor, prevederile Contractului de Finanțare art.
4(7) – dreptul de proprietate/utilizare a rezultatelor și echipamentelor etc.
 (
Modificarea parteneriatului
Se acceptă înlocuirea partenerilor și diminuarea/creșterea numărului de parteneri din acordul
cooperare
 doar după momentul acordării deciziei de finanțare (semnarea Contractului de
Finanțare) până la sfârșitul perioadei de monitorizare, dacă există motive întemeiate, respectând toate angajamentele asumate, inclusiv condițiile de eligibilitate și selecție.
Parteneriatul poate fi extins (se accept
ă
 
primirea de noi parteneri
) după semnarea Cererii de finanțare
,
 prin Act adițional la Contractul de finanțare.
Numărul de membri nu poate 
să
 scadă sub cel din Acordul de Cooperare initial și nu este permisă înlocuirea membrilor pentru care s-au efectuat plăți.
În cazul înlocuirii, noua entitate 
ce
 va fi cuprinsă în cadrul acordului de cooperare va prelua toate drepturile și obligațiile entității ce a părăsit acordul.
Modificarea se 
va
 face cu acordul membrilor parteneriatului la momentul solicitării modificării.
Liderul de proiect 
va
 justifica modificarea și va avea obligația de
 a notifica AFIR pentru a primi 
acordul.
În toate situațiile se 
va
 transmite acordul de parteneriat final către AFIR î
n termen de 30 de zile 
lendaristice după primirea acordului AFIR de modificare a parteneriatului.
)




Beneficiari indirecți:Fermieri, Microîntreprinderi, Societate civilă




















Parteneriatul trebuie să respecte următoarele: 
- să fie format din persoane juridice române şi alte entităţi constituite conform legislaţiei naţionale în vigoare; 
- să acţioneze în nume propriu. 
- să asigure surse financiare stabile și suficiente pe tot parcursul implementării proiectului. 
- să nu fie constituit exclusiv din solicitanți parteneri sau legați definiti conform Legii nr.
346/2014 privind stimularea înfiinţării şi dezvoltării întreprinderilor mici şi mijlocii, cu
modificările şi completările ulterioare. Pentru a evita situația în care parteneriatul este
constituit exclusiv din solicitanți parteneri sau legați se va verifica acționariatul partenerilor în
baza de date ONRC.
Următoarele categorii de solicitanți/ beneficiari pot depune proiecte aferente măsurilor/ submăsurilor de investiții derulate prin PNDR 2014 - 2020, cu respectarea următoarelor condiții : 
· Solicitanții/beneficiarii, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea Contractelor de Finanțare (aplicabilă liderului de proiect); 
· Parteneriatele care au proiect în derulare, până la implementarea proiectului (pana la depunerea ultimei cereri de plată) astfel:
- beneficiarii 16.4 (parteneriatele/liderii de proiect) nu pot depune un alt proiect în cadrul 16.4, dar pot depune în cadrul 16.4a;
- beneficiarii (parteneriatele/liderii de proiect) 16.4a nu pot depune un alt proiect în cadrul 16.4a, dar pot depune în cadrul 16.4.

În cadrul acestor submăsuri, un beneficiar poate solicita finanțare pentru unul sau mai multe proiecte, cu respectarea condițiilor de mai sus.

Nu este necesar ca fermierii/partenerii să fie din același UAT.

Partenerii care au rol de asistență tehnică sau promovare și marketing dar nu fac parte din lanțul scurt creat prin proiect și nu comercializează produse ca rezultat al implicării în proiectul finanțat, pot fi membri în mai multe acorduri de parteneriat.


[bookmark: _Toc499129274]	CAPITOLUL 5 :  CONDIȚII  MINIME OBLIGATORII  PENTRU ACORDAREA SPRIJINULUI

Pentru anumite proiecte de servicii (ex. : formare profesională, informare, organizare evenimente etc), cheltuielile pot fi eligibile și pentru acțiuni realizate în afara teritoriului GAL (numai pe teritoriul României), dacă beneficiul sprijinului se adresează teritoriului GAL. 
Pentru proiectele de investiții/cu sprijin forfetar, în cazul în care proiectul este amplasat atât pe teritoriul GAL, cât și în zona adiacentă acestuia, finanțarea proiectului este eligibilă cu condiția ca solicitantul să aibă sediu sau punct de lucru pe teritoriul GAL și ponderea cea mai mare a exploatației agricole (suprafața agricola/numărul de animale) să se afle pe teritoriul GAL.


Pentru a demonstra îndeplinirea condiţiilor minime obligatorii specifice proiectului este necesar să
fie prezentat în planul de marketing (ANEXA 2 la Ghidul solicitantului) toate informaţiile concludente în acest sens, iar documentele relevante vor susţine aceste informaţii.


 (
Sprijinul 
va
 fi acordat doar pentru proiecte care nu intra în sfera de aplicare a normelor privind
ajutoarele
 de stat (vor cuprinde doar actiuni, investitii, operatiuni legate de produsele prezente în Anexa I la TFUE).
)






EG 1) Solicitantul trebuie să se încadreze în categoria beneficiarilor eligibili
Documente verificate:
Îndeplinirea acestui criteriu se va demonstra în baza documentului de constituire a parteneriatului pentru accesarea sprijinului FEADR şi dupa caz, a documentelor de înfiinţare a membrilor, actelor de identitate, a Certificatelor care să ateste lipsa datoriilor restante fiscale şi sociale a liderului de parteneriat, a însuşirii obligațiilor și angajamentelor menționate în Declaraţia F şi în urma verificării experţilor AFIR, în bazele de date AFIR şi ale ONRC, inclusiv a statutului de întreprindere legată sau parteneră.

EG 2) Solicitantul va depune un acord de cooperare care face referire la o perioadă de funcționare cel puțin egală cu perioada pentru care se acordă finanțarea. 
Documente de verificat:
 Acordul de cooperare
Durata Acordului este corespunzătoare duratei prevăzute în contractul de finanțare pentru derularea proiectului, iar prelungirea acestuia conduce automat la extinderea duratei acordului.


EG 3) Pentru proiectele legate de lanțurile scurte de aprovizionare, solicitantul va depune un studiu/plan, privitor la conceptul de proiect privind lanțul scurt de aprovizionare.

Documente verificate:
 In cadrul studiului/planului de marketing, solicitantul va prezenta modul in care, in cadrul proiectului, va înființa și dezvolta conceptul de lanț scurt de aprovizionare și dacă este cazul, se vor descrie și activitățile de promovare ale lanțului scurt.
Un proiect nu poate conține doar acțiuni de promovare. Promovarea nu poate fi decât o componentă secundară (mai putin de 50% din valoarea totala a cheltuielilor eligibile) a unui proiect prin care se propune înființarea și dezvoltarea lanțului scurt conform definiției din capitolul Dicționar).

EG 4) Pentru proiectele legate de piețele locale, solicitantul va prezenta un concept de marketing adaptat la piața locală care să cuprindă, dacă este cazul, și o descriere a activităților de promovare propuse.

Documente verificate:
Planul de marketing

In cadrul studiului/planului de marketing, solicitantul va prezenta modul in care, prin intermediul proiectului, va promova și comercializa  produsele proprii pe piața locală. 

Planul de Marketing va cuprinde o prezentare clară și personalizată a proiectului propus spre finanțare și toți partenerii vor desfășura activități specifice în cadrul proiectului, în funcție de drepturile și obligațiile asumate și stabilite în cadrul acordului de cooperare. 

Un proiect nu poate conține doar promovare. Promovarea nu poate fi decat o componenta secundara (mai puțin de 50% din valoarea totală a cheltuielilor eligibile) a unui proiect prin care se propune înființarea și dezvoltarea pieței locale (conform definiției din capitolul Dicționar).
Pentru elaborarea Planului de marketing, solicitantul va ține cont de totalitatea cerințelor Ghidului Solicitantului, îndeplinirea și detalierea acestora urmând a fi cuprinsă în cadrul Planului de marketing (Anexa 2 la Ghidul solicitantului).


	EG 5) Proiectul de cooperare propus va fi nou și nu va fi în curs de defășurare sau finalizat.

Documente verificate:  
Se solicită angajament în această privință, asumat prin Declaraţia pe propria răspundere (F) si se verifica in baza de date AFIR daca exista in derulare un proiect identic. Se analizeaza componenta parteneriatelor cu proiecte identice. Daca parteneriatele au aceeasi componență proiectul nu este eligibil.
	EG 6) Dacă este cazul, solicitantul va respecta definițiile cu privire la lanțurile scurte de aprovizionare și piețele locale stabilite în conformitate cu prevederile din articolul 11 din Regulamentul (UE) nr. 807/2014 și descrise în secțiunea Informații specifice operațiunii din fișa măsurii.
Documente verificate: 
Daca proiectul se refera la piete locale bazate exclusiv pe lanturi scurte se vor lua in considerare doar caracteristicile obligatorii ale lanturilor scurte (nu se analizeaza distanta dintre punctul de origine al produsului si locul comercializarii ci doar numărul de intermediari).  
Daca piata locala nu este bazata doar pe lanturi scurte atunci se vor lua in considerare caracteristicile obligatorii ale pietelor locale (distanta geografica dintre punctul de origine al produsului si locul comercializarii).
	EG7 - Partenerii care sunt fermieri isi desfasoara activitatile agricole într-una din unitățile administrativ – teritoriale din Anexa STP aferentă Cadrului Național de Implementare  STP și activează în sectorul pomicol (exceptând cultura de căpșuni în sere și solarii).
Se va avea în vedere sediul pentru instituțiile publice, sediul social al beneficiarului pentru persoana juridica, PFA, II, IF și UAT în care este localizata majoritar exploatatia pentru persoanele fizice. 
Criteriu de eligibilitate aplicabil doar proiectelor din sectorul pomicol
	EG8 - Partenerii care sunt GP/Cooperative își desfășoară activitățile agricole într-una din unitățile administrativ – teritoriale din Anexa aferentă  Cadrului Național de Implementare a STP și activează în sectorul pomicol (exceptând cultura de căpșuni în sere și solarii).
Se va avea în vedere sediul social al beneficiarului.
Condiția de eligibilitate se aplica si altor forme asociative care desfășoară activități agricole.  
Criteriu de eligibilitate aplicabil doar proiectelor din sectorul pomicol
	EG 9 -  Forme de cooperare care implică cel puțin două entități din sectorul agricol, alimentar și forestier; (CRITERIU GAL)
a. Pentru proiecte care vizează lanț scurt de aprovizionare în sectoarele agricol/pomicol sunt eligibile : PARTENERIATELE constituite în baza unui ACORD DE COOPERARE din cel puțin un partener din categoriile de mai jos și cel puțin un fermier sau un grup de producatori/o cooperative care își desfașoară activitatea în sectorul agricol/pomicol :
– Fermieri 
– Microîntrprinderi și întrprinderi mici
– Organizații neguvernamentale
– Consilii locale
– Unități școlare (inclusive universitățile de profil ), unitățile sanitare, de agreement și de alimentație public;
- Forme asociative (cooperative agricole, societăți cooperative, grupuri de producători).
b. pentru proiectele care vizează înființarea și funcționarea grupurilor operaționale (GO), pentru dezvoltarea de proiecte pilot, noi produse este eligibil :
– un grup operațional potențial,fără statut juridic, constituit din minim un partener din categoriile de mai jos și cel puțin un fermier /grup de producători/o cooperativă altă formă de asociere în agricultura, în funcție de tema proiectului :
· Partener cu domeniul de activitate – cercetare
· Partener cu domeniul principal de activitate în sectorul agro-alimentar
Documente verificate:
Acordul de cooperare
Certificate/ul de înregistrare ONRC,
Statut Societate Cooperativă, Cooperativă  și Grupuri de producători,
Documente echivalente.

EG 10 - Implicarea unei activități conform Art. 35 (2) b, c, a, d, e, h, g, k din Reg. Eu 1305/2013; (CRITERIU GAL)
Cerere de finanțare, Plan de marketing.
EG 11 - Solicitantul are obligativitatea sa asigure intretinerea/mentenanta investitiei pe o perioada minima de 5 ani de la multima plata; (CRITERIU GAL)
Acest criteriu se aplică doar pentru componenta investițională a proiectului.
Pentru îndeplinirea acestui criteriu se va verifica secțiunea F din Cererea e finanțare.
 (
Atenție!
Modelul planului de marketing/Studiului și al Acordului de cooperare, ataşate Ghidului Solicitantului, prezintă secţiunile minime obligatorii 
şi are rolul de 
a
 ajuta solicitanţii în
 
elaborarea planului propus şi asumat de către toţi partenerii.
Aceste secţiuni nu sunt limitative
, solicitanţii având posibilitatea de 
a
 elabora un plan de
marketing/studiu
 conform obiectivelor parteneriatului şi tipologiei membrilor.
În funcție de specificul proiectului, investițiile/operațiunile vor 
respecta prevederile legislației în vigoare din domeniul sănătate publică, sanitar-veterinar, siguranță alimentară și mediu
.
 În acest
 
sens, se verifică menţiunile documentelor emise de DSP şi DSVSA judeţene, depuse la momentul
 
contractării, dacă 
este
 cazul.
)














[bookmark: _Toc499129275]	CAPITOLUL 6 : CHELTUIELI  ELIGIBILE ŞI  NEELIGIBILE

Un proiect poate cuprinde atât cheltuieli eligibile cât şi cheltuieli neeligibile. Fondurile nerambursabile vor fi acordate doar pentru decontarea cheltuielilor eligibile, cheltuielile neeligibile urmând a fi suportate de beneficiarul proiectului. Cheltuielile neeligibile înscrise în proiectul selectat trebuie de asemenea finalizate până la data depunerii ultimei cereri de plată. 
Fondurile nerambursabile vor fi acordate beneficiarilor eligibili pentru investiţii corporale şi/ sau necorporale[footnoteRef:1], conform următoarei liste indicative a cheltuielilor eligibile:  [1: Investiţii corporale – active fizice şi circulante (clădiri, mijloace de transport, utilaje etc.) 
Investiţii necorporale – active necorporale sub forma de fond de comerţ, brevete etc., cheltuieli (în sensul contabil al cuvântului) de publicitate, cu studii etc. ] 



Prin intermediul prezentei măsuri se finanțează categoriile de investiții menționate în Reg. Nr. 1305/2013 la art. 35 care cuprind :

[bookmark: _Toc499129276]6.1 . Acțiuni  eligibile:

- Investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci;
- Investitii in activitati agricole pentru promovarea agriculturii sprijinita de comunitate si educatie cu privire la mediu si alimentatie;
- Realizarea de studii privind capacitatea de cooperare a altor organizații, studiu specializat legat de cooperarea pe anumite sectoare, planuri de marketing/branding pentru formarea și promovarea conceptului de marcă locală;
- Dezvoltarea de spații de producție comune;
- Costurile de funcționare a cooperării;
- Cheltuieli directe identificate prin proiect a fi necesare, cu respectarea Art. 45 din Reg. Eu 1305/2013;
- Onorarii pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studii de fezabilitate;
- Acțiuni efectuate în afara teritoriului GAL, dacă au legătură cu realizarea unei piețe locale;
- Costurile aferente animării zonei în cauză pentru a face posibilă realizarea unui proiect teritorial colectiv sau a unui proiect care ar urma să fie realizat de un grup operaționl al PEI privind productivitatea și durabilitatea agriculturii;
- Costurile directe aferente unor proiecte specifice legate de punerea în aplicare a unui plan de afaceri, a unui plan de mediu, a unui plan de gestionare a pădurilor, sau costurile directe ale altor acțiuni orientate spre inovare inclusiv testarea;
- Costuri aferente activităților de promovare. 
Detalierea cheltuielilor eligibile:
· Studii/planuri.

Acestea cuprind:

· Elaborarea studiilor și planurilor de marketing asociate proiectului, inclusiv analize de piață, conceptul de marketing.

Acestea reprezintă cheltuieli privind costurile generale ale proiectului și trebuie să respecte condițiile specifice acestui tip de cheltuieli.

Pentru această categorie de cheltuieli intensitatea sprijinului este de 100% iar acestea trebuie să se încadreze în maximum 10% din totalul cheltuielilor eligibile pentru proiectele care prevăd construcții - montaj și în limita a 5% pentru proiectele care prevăd investiții în achiziții simple sau acțiuni specifice sM 16.4/16.4a.

· Costurile de funcționare a cooperării

	Pot fi efectuate după semnarea contractului, nu vor depăși 20% din valoarea  maximă a sprijinului acordat pe proiect şi pot cuprinde:

· Cheltuieli de transport și de subzistență ale coordonatorului și partenerilor (diurnă), legate de activitățile parteneriatului, conform legislatiei nationale;

· Onorarii ale personalului (de exemplu angajat salariat în vederea asigurării activității de secretariat etc.);

· Cheltuieli legate de închirierea spațiilor de desfășurare a întâlnirilor parteneriatului, închiriere sediu, achiziție echipamente IT și alte dotări necesare desfășurării cooperării.
Pentru costurile de funcționare a cooperării intensitatea sprijinului este de 100%.


· Costuri directe ale proiectelor specifice corelate cu planul proiectului, inclusiv costuri de promovare, şi pot cuprinde (listă indicativă):

· Cheltuieli de promovare inclusiv pagina web, broșuri, pliante, bannere, promovare platită prin social media și alte rețele de publicitate, radio și televiziune, chirii standuri de prezentare, personalizare echipamente, personalizare auto;

	Este sprijinită promovarea lanțului scurt și a pietei locale. Nu sunt eligibile cheltuielile cu promovarea unui număr restrâns de produse comercializate prin intermediul lor.

	Astfel, orice material promoțional sau activitate trebuie să crească gradul de informare al potențialilor clienți cu privire la existența lanțului scurt, respectiv pietei locale, și la beneficiile pe care le pot avea dacă achiziționează produse pe această cale (de exemplu – produse mai proaspete, sprijinirea economiei locale, reducerea efectelor dăunătoare asupra mediului etc.).

ATENȚIE!
Cheltuielile aferente promovării sunt eligibile doar dacă materialele publicitare, spoturile publicitare, autocolantele etc. fac referire doar la lanțul scurt (ex. - COȘUL CU BUCATE), conceptul de piață locală (ex. - LEGUME DE LA ȚARĂ), categoria de produse (de exemplu – produse montane, ecologice, HNV etc.) și nu la produse specifice (suc de mere, sirop de cătină, mere etc.).

Astfel, sunt eligibile și proiectele care propun producerea, promovarea și comercializarea unui singur produs (sirop de cătină), însă pentru eligibilitatea cheltuielilor cu promovarea, materialele publicitare spoturile publicitare, autocolantele etc. trebuie să facă referire la lanț (Fructe de la Munte), piață locală, categorie produse (ex. - Fructe de Pădure și Produse din fructe de Pădure) și nu la sirop de cătină.

Un proiect nu poate conține doar acțiuni de promovare. Promovarea nu poate fi decât o componentă secundară a unui proiect prin care se propune înființarea și dezvoltarea lanțurilor scurte sau a pieței locale (conform definițiilor din capitolul Dicționar).

Pentru această categorie de cheltuieli intensitatea sprijinului este de 100%.

· Cheltuieli de marketing legate de etichetarea si ambalarea produsului (concept graphic realizarea de ambalaje, etichete pentru produsul ce va fi comercializat prin intermediul lantului scurt/pietei locale*), creare/achiziționare marcă înregistrată (cheltuielile legate de achiziționarea mărcii înregistrate nu pot depăși 5% din valoarea cheltuielilor eligibile), cheltuieli pentru protejarea mărcii înregistrate (nu mai mult de 5% din valoarea cheltuielilor eligibile).

Acestea vor respecta intensitatea maximă aferentă submăsurii 4.2, respectiv 4.2a (70%).
* nu sunt limitate valoric.

· Investiții în construcții aferente activitatii de producție, procesare și/comercializare (modernizare, constructie), echipamente, utilaje necesare implementării proiectului așa cum rezultă din planul proiectului, inclusiv mijloace de transport adecvate activității descrise în proiect;
Vor respecta intensitatea maximă aferentă submăsurii/submăsurilor din care fac parte operațiunile.

În cadrul parteneriatului o persoana fizică poate beneficia de activitățile acestuia. De exemplu - poate utiliza echipamentele achiziționate, însă nu poate efectua achiziția lor. Aceasta trebuie făcută de un membru sau de liderul de parteneriat, cu formă de organizare cel puțin PFA, II, IF. De asemenea, cheltuiala este eligibilă dacă se respectă condițiile din submăsurile specifice și legislația națională.
	Prin magazinele proprii pot fi comercializate și alte produse, complementare celor ale parteneriatului, cu precizarea că dotările necesare comercializării produselor complementare , în cadrul aceluiași spațiu comercial, sunt considerate neeligibile. 
	Nu sunt eligibile cheltuielile cu promovarea/listarea produselor complementare.
	Comercializarea produselor complementare trebuie să fie limitată, astfel încât vânzarea să se concentreze pe produsele proprii.


· Cheltuieli legate de chirii pentru: echipamente, utilaje, mijloace transport marfă, standuri de comercializare, imobile necesare desfășurării activității descrise în proiect (altele decât sediu) etc.

Pentru această categorie de cheltuieli intensitatea sprijinului este de 100%.
	Prin magazinele proprii pot fi comercializate și alte produse, complementare celor ale parteneriatului, cu precizarea că dotările necesare comercializării produselor complementare , în cadrul aceluiași spațiu comercial, sunt considerate neeligibile. 
	Nu sunt eligibile cheltuielile cu promovarea/listarea produselor complementare.
	Comercializarea produselor complementare trebuie să fie limitată, astfel încât vânzarea să se concentreze pe produsele proprii.

· Aplicații software adecvate activității descrise în proiect;

Vor respecta intensitatea maximă aferentă submăsurii din care fac parte operațiunile.

· Cheltuieli cu onorarii ale partenerilor, colaboratorilor externi, aferente activitatilor descrise in proiect și prestări servicii de către aceștia sau alte persoane/entități, inclusiv cheltuielile aferente salariului/onorariului coordonatorului de proiect, reprezentantului legal al liderului de proiect, după caz.

Coordonatorul de proiect și reprezentantul legal al liderului de proiect pot fi reprezentati de aceeași persoană.

Pentru această categorie de cheltuieli intensitatea sprijinului este de 100%.

Pot fi considerate cheltuieli eligibile prestările de servicii de transport dacă partenerul deține mijlocul de transport sau dacă prestatorul este un colaborator extern.

În cazul utilizării în scopul derulării activității descrise în proiect, în cazul serviciilor prestate de un
partener, pot fi eligibile cheltuielile cu combustibilul, personalizarea, întreținerea și onorariul șoferului, dar nu și marja prestatorului.

Este permisă și închirierea unui mijloc de transport marfă de către parteneriat.


Pentru această categorie de cheltuieli intensitatea sprijinului va respecta intensitatea maximă aferentă submăsurii din care fac parte operațiunile (4.1, 4.1a, 4.2, 4.2a)

În acest caz intensitatea sprijinului se poate majora cu 20%,  și poate ajunge la maxim 70%. 

Dacă la faptul că investiția este comună se adaugă faptul că membrii care fac investiția reprezintă o cooperativă, atunci intensitatea poate sa mai crească cu 20% și poate ajunge la 90%. 


· Cheltuieli privind costurile generale ale proiectului 

Cheltuielile privind costurile generale ale proiectului sunt eligibile dacă: 
a) respectă prevederile art. 45 din Regulamentul (UE) nr.1305/ 2013; 
b) sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020; 
c) sunt aferente, după caz: unor studii şi/ sau analize privind durabilitatea economică și de mediu, studiu de fezabilitate, proiect tehnic, document de avizare a lucrărilor de intervenție, întocmite în conformitate cu prevederile legislației în vigoare; 
d) sunt necesare în procesul de achiziții publice pentru activitățile eligibile ale operațiunii; 
e) sunt aferente activităților de coordonare şi supervizare a execuției şi recepției lucrărilor de construcții - montaj.
 
Cheltuielile de consultanță şi pentru managementul proiectului sunt eligibile dacă respectă condițiile anterior menționate şi se decontează proporțional cu valoarea fiecărei tranşe de plată aferente proiectului în cazul în care planul de proiect include acțiuni care sunt eligibile în cadrul altor măsuri (4.1, 4.1a, 4.2, 4.2a, 6.4) 


Costurile generale ale proiectului trebuie să se încadreze în maximum 10% din totalul cheltuielilor eligibile pentru proiectele care prevăd construcții - montaj și în limita a 5% pentru proiectele care prevăd investiții în achiziții simple sau acțiuni specifice sM 16.4/16.4a. 
Pentru această categorie de cheltuieli intensitatea sprijinului este de 100%.


Atenție!
În cazul în care planul de proiect include, de asemenea, acțiuni care sunt eligibile în cadrul altor
măsuri (4.1, 4.1a, 4.2, 4.2a, 6.4), atunci costurile sunt acoperite din sub-măsura 16.4/16.4a, în conformitate cu rata maximă a ajutorului și sumele aplicabile în cadrul acelor măsuri. 



IMPORTANT!
Pentru a beneficia de sprijin financiar în conformitate cu rata maximă a ajutorului și sumele aplicabile în cadrul submăsurilor 4.1, 4.1a, 4.2, 4.2a, 6.4 membrii ce vor beneficia direct de investițiile prevăzute, prin intermediul liderului de proiect, vor depune documentele ce vor justifica intensitatea dorită conform listelor de documente cuprinse în Ghidurile Solicitanților menționate.

Aceste documente vor fi atașate Cererii de Finanțare și cuprinse la categoria Alte documente.

Beneficiarul unor operațiuni aferente 4.1, 4.1a, 4.2, 4.2a  poate fi și un membru care nu este fermier sau IMM (de exemplu Consiliul Local, membru în parteneriat, doar pentru operațiuni aferente componentelor de marketing, aplicații software, comercializare (ex: magazine, piețe, standuri transport marfă/promovare pentru fermierii/procesatorii din cadrul parteneriatului.

Pentru operațiunile care pot fi asimilate submăsurilor 4.1, 4.1a, 4.2 și 4.2a, peste intensitatea de bază, conform anexei II a regulamentului 1305/2013, se mai acordă o intensitate suplimentară de 20 pp pentru investiții colective. În cazul operațiunilor care pot fi asimilate submăsurilor 4.1, 4.1a,6.4 intensitatea poate crește până la 90% conform prevederilor din ghidurile aferente acestor submăsuri și anexei II a regulamentului 1305/2013.


[bookmark: _Toc499129277]6.2  Cheltuieli neeligibile 

	În cadrul M1/1A „Sprijinirea infiintarii de forme asociative de cooperare“- nu sunt sprijinite următoarele tipuri de cheltuieli: 
Cheltuielile neeligibile sunt: 
· cheltuielile cu achiziţionarea de bunuri și echipamente „second hand”; 
· cheltuielile aferente certificării produselor de calitate;
· cheltuieli cu achizitia mijloacelor de trensport pntru uz personal si pentru transport persoane;
· construcția sau modernizarea locuinței și sediilor sociale (birourile și alte spații care nu sunt aferente activității de producție);
· cheltuieli cu investițiile ce fac obiectul dublei finanțări care vizează aceleași costuri eligibile;
· cheltuieli in conformitate cu srt. 69, alin (3) din R (ue) nr. 1303/2013 si anume:
· dobanzi debitoare
· achizitionarea de terenuri construite si neconstruite;
· taxa pe valoarea daugata, cu exceptia cazului in care acesta nu se poate recupera in temeiul legislatiei nationale privind TVA-ul sau a prevederilor specifice pentru instrumente financiare;
· in cazul contractelor de leasing, celelalte costuri legate de contractele de leasing cum ar fi marja locatorului, costurile de refinantare a dobanzilor, cheltuielile ganerale si cheltuieli de asigurare.
• cheltuieli efectuate înainte de  semnarea contractului de finanțare a proiectului cu excepţia:
· costurilor generale definite la art. 45, alin. (2) litera c) a Reg. (UE) nr. 1305/2013 care pot fi realizate înainte de depunerea cererii de finanțare;
· cheltuielilor pentru activități pregătitoare aferente măsurilor care ating obiectivele art. 35 din Reg. (UE) nr. 1305/2013, care pot fi realizate după depunerea cererii de finanțare, conform art. 60(2) din Reg. (UE) nr. 1305/2013;
[bookmark: _Toc499129278]CAPITOLUL 7 :  SELECȚIA PROIECTELOR
	
	Verificarea Criteriilor de selecție se realizează pentru toate Cererile de finanțare declarate eligibile. 
	Evaluarea Criteriilor de selecție se face numai în baza documentelor depuse odată cu Cererea de finanțare.
Punctajul proiectului se calculează în baza următoarelor principii și criterii de selecție :
		Nr. crt.
	



	Principii şi criterii de selecție
		Punctaj




	1.
	Principiul reprezentativității cooperării, respectiv numărul de parteneri implicați 

	Max. 45p

	
	1.1. Parteneriatul are:
	

	
	a) mai mult de 5 membri 
	45 p

	
	b) intre 2-5 membri 
	30 p

	
	Se verifica documentele:
Planul de marketing
Acordul de Cooperare
	

	
2.
	Principiul crearii locurilor de munca
	Max.55p

	
	2.1. Locuri de munca create ( cel puțin pe perioada de implementare a proiectului)
	

	
	a) minim 1 loc de munca
	55 p

	
	Se verifica documentele:
Cererea de Finanțare
Planul de Marketing
	

	
PUNCTAJ  TOTAL
	100 p


Punctajul minim este de 30 puncte.

Selecția proiectelor eligibile se face în ordinea descrescătoare a punctajului de selecţie în cadrul alocării disponibile pentru selecţia lunară. 
În cazul proiectelor cu acelaşi punctaj, departajarea acestora, se face în funcţie de valoarea eligibilă a proiectului, exprimată în euro, în ordine descrescătoare (au prioritate proiectele cu valoarea eligibila mai mare). 
În cazul proiectelor cu același punctaj și aceeași valoare eligibilă departajarea se face în funcție de numărul de locuri de muncă create (au prioritate proiectele care crează un număr mai mare de locuri de muncă )

 (
IMPORTANT!
Procesul de selecție și procesul de Verificare a Contestațiilor se desfasoară potrivit Procedurilor de selecție și de solutionare a contestațiilor publicate pe site-ul GAL – 
www.gal-valea-trotusului.ro
.
)




[bookmark: _Toc499129279]	CAPITOLUL 8 : VALOAREA  SPRIJINULUI  NERAMBURSABIL

Valoarea maximă a sprijinului este de 61.581,78  euro/proiect.
Intensitatea sprijinului nerambursabil este de 100%, cu excepția costurilor aferente investițiilor incluse în planul de marketing , pentru care se va respecta intensitatea maxima aferentă submăsurii din care fac parte operațiunile (4.1, 4.1a, 4.2,4.1a,6.4), așa cum este prevăzut în capitolul de cheltuieli eligibile.
Costurile de funcţionare a cooperării nu vor depăși 20% din valoarea maximă a sprijinului acordat pe proiect depus.

Valoarea sprijinului solicitat trebuie să fie justificată și corelată cu complexitatea proiectului, cantitatea de produse comercializate și cu valoarea adăugată generată de acesta după implementare. 
Acest aspect se va detalia în planul de marketing.
ATENȚIE! 
În situaţia în care neîndeplinirea obligaţiilor contractuale afectează eligibilitatea proiectului sau condiţiile de selectare care ar fi determinat nefinanțarea acestuia, recuperarea sprijinului financiar se realizează integral.
Tipul de sprijin conform art. 65 al Reg. (UE) nr. 1303/2013 este :
· Rambursarea costurilor eligibile suportate și plătite efectiv.
· Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului.
Solicitantul poate opta pentru obţinerea unui avans prin completarea căsuţei corespunzătoare din Planul financiar din cadrul Cererii de Finanțare.
Beneficiarul care nu a solicitat avans la data depunerii Cererii de Finanțare, are posibilitatea de a solicita obţinerea avansului ulterior semnarii Contractului de Finanţare FEADR și cu condiţia să nu depaşească data depunerii primului dosar al Cererii de plată la GAL și atunci când are avizul favorabil din partea Autorităţii Contractante pentru o achiziţie. 

Avansul se recuperează la ultima tranşă de plată.
[bookmark: _Toc499129280]	CAPITOLUL 9 : COMPLETAREA, DEPUNEREA ȘI VERIFICAREA DOSARULUI CERERII DE FINANȚARE

Dosarul Cererii de Finanțare conţine Cererea de Finanțare însoţită de anexele tehnice și administrative. 
Anexele Cererii de Finanțare fac parte integrantă din aceasta și sunt disponibile pe adresa de internet www.gal-valea-trotusului.ro
Formularul Cererii de Finanțare este prezentat în ANEXA 1 la prezentul Ghid  şi este disponibil, în format electronic, pe adresa de internet www.gal-valea-trotusului.ro
9.1 Completarea Cererii de finanțare
Completarea Cererii de Finanțare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanțare pe motiv de neconformitate administrativă. 

Cererea de Finanțare trebuie redactată pe calculator, în limba română. Cererea de Finanțare trebuie completată într-un mod clar şi coerent pentru a înlesni procesul de evaluare a acesteia.
În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor programului.
Cererea de finanțare și toată documentația aferentă nu trebuie sa fie semnată și stampilată pe fiecare pagină.
Pentru acele documente care rămân în posesia solicitantului, copiile depuse în Dosarul cererii de finanțare trebuie să conţină menţiunea „Conform cu originalul″.


[bookmark: _Toc499129281]9.2  Depunerea dosarului Cererii de Finanțare

	Dosarul Cererii de Finanțare cuprinde Cererea de Finanțare completată și documentele ataşate conform Listei Documentelor – partea E din Cererea de Finanțare.
Dosarul Cererii de Finanțare se depune în două exemplare în format  fizic – (un exemplar original, un exemplar copie și un exemplar pe suport electronic CD/DVD) la sediul GAL de către reprezentantul legal așa cum este precizat în formularul Cererii de finanțare sau de un împuternicit al acestuia prin procură legalizată (în original), înaintea datei limită care figurează în apelul de selecție.

Atenție ! Va fi atașată o copie electronică (prin scanare) a tuturor documentelor atașate dosarului Cererii de finanțare, salvate ca fișiere distincte cu denumirea conform  listei   documentelor (secțiunea specifică E din Cererea de finanțare). 
Scanarea se va efectua după finalizarea dosarului înainte de a fi legat, în fișiere format PDF.
 
[bookmark: _Toc499129282]9.3 Verificarea dosarului Cererii de Finanțare

           La nivelul Asociației GAL Valea Trotușului Bacău primirea proiectelor  va fi efectuată de angajații GAL pe toată perioada Apelului de selecție  în programul orar stabilit și făcut public de către asociație. 
          GAL va verifica respectarea criteriilor de eligibilitate, va solicita informații suplimentare și va acorda punctajele aferente fiecărei cereri de finanțare în conformitate cu cerințele impuse prin fișa de verificare. 
          Verificările se realizează pe evaluări documentate în baza Fișei de verificare și a metodologiei disponibile pe site-ul www.gal-valea-trotusului.ro 



[bookmark: _Toc499129283]9.3.1 Verificarea existenței documentelor depuse la Cererea de Finanțare;

          Documentele obligatorii care trebuie ataşate Cererii de finanțare pentru întocmirea proiectului sunt:
1. PLANUL DE MARKETING/STUDIU
2. ACORDUL DE COOPERARE AL PARTENERIATULUI
3. DOCUMENTE SOLICITATE PENTRU TERENUL AGRICOL / DOCUMENT PENTRU EFECTIVUL DE ANIMALE DEŢINUT ÎN PROPRIETATE
În cazul în care planul de proiect include, de asemenea, acțiuni care sunt eligibile în cadrul altor măsuri (4.1 și 4.1a) se vor prezenta documentele așa cum sunt prevăzute în cadrul Ghidului Solicitantului în vigoare, aferent submăsurii respective, de către fermierul/fermierii membrii ai acordului de cooperare ce vor beneficia de investiție, acolo unde este cazul. 
4. DOCUMENTE SOLICITATE PENTRU IMOBILUL (CLĂDIRILE ŞI/SAU TERENURILE) PE CARE SUNT/VOR FI REALIZATE INVESTIŢIILE
În cazul în care planul de proiect include, de asemenea, acțiuni care sunt eligibile în cadrul altor măsuri (4.1, 4.1a, 4.2 , 4.2a, 6.4) se vor prezenta documentele așa cum sunt prevăzute în cadrul Ghidului Solicitantului în vigoare, aferent submăsurii respective, de către fermierul/microîntreprinderea și întreprinderea mică, membrii ai acordului de cooperare ce vor beneficia de investiție, acolo unde este cazul.
5. EXTRAS DE CARTE FUNCIARĂ SAU DOCUMENT CARE SĂ CERTIFICE
CĂ NU AU FOST FINALIZATE  LUCRĂRILE DE CADASTRU, pentru proiectele care vizează investiţii în lucrări privind construcţiile noi sau modernizări ale acestora.
În situaţia în care imobilul pe care se execută investiţia nu este liber de sarcini (gajat pentru un credit), se va depune acordul creditorului privind execuţia investiţiei şi graficul de rambursare a creditului.
6. CERTIFICAT DE URBANISM SAU AUTORIZAŢIE DE CONSTRUIRE pentru proiecte care prevăd construcţii (noi, extinderi sau modernizări). Certificatul de urbanism nu trebuie însoţit de avizele menţionate ca necesare fazei următoare de autorizare.
10. AUTORIZAŢIE SANITARĂ/ NOTIFICARE de constatare a conformităţii cu legislaţia sanitară emise cu cel mult un an înaintea depunerii Cererii de finanţare, pentru unitățile care se  autorizează/avizează conform legislației în vigoare și pentru unitățile care se modernizează, după caz

11.1 CERTIFICATUL DE ÎNREGISTRARE ELIBERAT DE OFICIUL REGISTRULUI COMERŢULUI conform legislaţiei în vigoare.

11.2 STATUT pentru Societatea cooperativă înfiinţată în baza Legii nr. 1/ 2005 cu modificările și completările ulterioare, Cooperativa agricolă înfiinţată în baza Legii nr. 566/ 2004 cu modificările și completările ulterioaresi grupuri de producători înființate conform ordonantei 37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole, cu completările şi modificările ulterioare.

11.3 Documente echivalente celor de mai sus pentru alte forme de organizare. 
În acest caz, dacă în timpul evaluării se constată că documentul prezentat de solicitant nu este suficient, evaluatorul va solicita prin informații suplimentare documentul necesar cu elementele pe care trebuie să le conțină.

12.1 CERTIFICAT DE CONFORMITATE A PRODUSELOR AGROALIMENTARE ECOLOGICE (produse finite) emis de un organism de inspecţie şi certificare, conform prevederilor OUG 34/2000 privind produsele agroalimentare ecologice cu completările şi modificările ulterioare (pentru modernizări) agroalimentare ecologice cu completările şi modificările ulterioare (pentru modernizări)

12.2 (pentru investiţii noi):
a) FIŞA DE ÎNREGISTRARE CA PROCESATOR ŞI PRODUCĂTOR ÎN AGRICULTURA ECOLOGICĂ
b) CONTRACTUL PROCESATORULUI CU UN ORGANISM CERTIFICAT DE INSPECŢIE ŞI CERTIFICARE

13. DOCUMENT care să demonstreze calitatea de membru al grupului aplicant pentru produsul alimentar care participă la sisteme din domeniul calitaţii produselor agricole şi alimentare recunoscute sau în curs de recunoaştere la nivel european.

14. ATESTATUL DE PRODUS TRADIŢIONAL emis de MADR, în conformitate cu Ordinul 724/ 2013 privind atestarea produselor tradiţionale (pentru modernizări în vederea obținerii unui produs existent – la depunere, pentru investiții în vederea obținerii unui produs nou - la ultima plată).

15. ATESTAT PRODUS ALIMENTAR OBŢINUT CONFORM UNEI REŢETE CONSACRATE ROMÂNEŞTI - Emis de MADR, în conformitate cu Ordinul comun 394/2014 privind atestarea produselor alimentare obţinute conform reţetelor consacrate româneşti. (pentru modernizări în vederea obţinerii unui produs existent - la depunere, pentru investiţii în vederea obţinerii unui produs nou - la ultima plată).

16. DOCUMENT DIN CARE SĂ REIASĂ ÎNREGISTRAREA DREPTULUI DE UTILIZARE A MENŢIUNII PRODUS MONTAN, EMIS DE AUTORITATEA COMPETENTĂ.
COPIE CERERE DEPUNERE DOCUMENTAȚIE ÎN VEDEREA DOBÂNDIRII DREPTULUI DE UTILIZARE A MENŢIUNII DE CALITATE FACULTATIVE „PRODUS MONTAN"- PENTRU PRODUSELE ÎN CURS DE RECUNOAȘTERE.

18. ALTE DOCUMENTE JUSTIFICATIVE (SE VOR SPECIFICA DUPĂ CAZ)
Atenţie! Evaluarea cererii de finanţare din punct de vedere al eligibilităţii şi al verificării criteriilor de selecţie va include şi consultarea informaţilor referitoare la solicitant şi la punctul de lucru, după caz, deţinute de instituţiile abilitate (ex: ANSVSA, APIA, MADR, ONRC, etc.) sau documentele relevante anexate de către solicitant: Oferte, Documente înființare membrii, Documente de identitate - copii, Contract de muncă/extras REVISAL, Angajament de realizare lucrări/construcții, Hotararea Consiliului Local, etc. 

Documentele justificative anexate Cererii de finanţare trebuie să fie valabile la data depunerii acestora, în conformitate cu legislaţia naţională în vigoare.

18. DECLARATIE RAPORTARE GAL

19. DECLARATIE PRIVIND PRELUCRAREA DATELOR CU CARACTER PERSONAL



[bookmark: _Toc499129284]9.3.2 Verificarea criteriilor de eligibilitate ale proiectului

Verificarea eligibilității constă în :
· Verificarea eligibilității solicitantului;
· Verificarea criteriilor de eligibilitate;
· Verificarea bugetului indicativ al proiectului
GAL Valea Trotușului Bacău îşi rezervă dreptul de a solicita documente sau informaţii suplimentare dacă, pe parcursul verificărilor și implementării proiectului, se constată că este necesar.
Informațiile suplimentare se vor solicita de către experții evaluatori în format letric, iar răspunsul va fi transmis de către solicitanți, în format letric în termen de 5 zile lucrătoare de la confirmarea de primire a Adresei de solicitare informații suplimentare, dar nu mai mult de 7 zile lucrătoare de la comunicare (in cazul lipsei confirmarii de primire).

Cazurile în care expertul evaluator poate solicita informaţii suplimentare sunt următoarele: 

· în cazul în care documentul tehnic (Planul de marketing/Studiul / proiectul tehnic) conţine informaţii insuficiente pentru clarificarea unui criteriu de eligibilitate/selecție etc. sau există informaţii contradictorii în interiorul lui, ori, faţă de celelalte documente anexate Cererii de finanțare. 
· în cazul în care avizele, acordurile, autorizaţiile au fost eliberate de către autorităţile emitente într-o formă care nu respectă protocoalele încheiate între AFIR și instituţiile respective;
· în cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/neeligibile nu este facută correct;
· pot fi solicitate alte informații suplimentare dacă prin proiect sunt prevăzute investiții aferente sm 4.1/4.1a și 4.2/4.2a, iar informațiile prezentate de către solicitant nu au fost concludente pentru justificarea investiției sau a intensității acordate conform sM citate.
· pentru criteriile de eligibilitate și selecție se pot solicita clarificări, documente suplimentare fără înlocuirea documentelor obligatorii la depunerea cererii de finanțare.
· Se acceptă orice informații și alte documente care certifică o stare de fapt existentă lamomentul depunerii cererii de finanțare, care vin în susținerea și clarificarea informațiilor solicitate din documentele obligatorii existente la dosarul cererii de finanțare.

Atenție! Clarificările cuprinse în documentele primite ca urmare a solicitării de informații suplimentare nu pot fi folosite pentru suplimentarea punctajului. 

In situatii exceptionale, se pot solicita si alte clarificări, a căror necesitate a apărut ulterior transmiterii răspunsului la informatiile suplimentare solicitate initial. 


	În cadrul verificării, atât a criteriilor de eligibilitate cât și a criteriilor de selecție, experții verificatori pot constata erori de formă făcute de solicitant în completarea cererii de finanțare. În cazul în care expertul verificator descoperă o eroare de formă, cererea de finanțare poate fi admisă la verificare, iar erorile se vor corecta în procesul de evaluare, prin solicitare de informații suplimentare.

În situația în care, verificarea îndeplinirii unuia sau mai multor criterii de eligibilitate presupune utilizarea de către experții evaluatori ai GAL a unor documente/ baze de date de uz intern ale Agenției, se va proceda astfel:
· GAL va transmite o solicitare către OJFIR de care aparține, prin care va solicita informațiile menționate în cadrul fișelor de evaluare specifice, necesare evaluării proiectelor;
· experții Serviciului LEADER și Investiții Non-agricole din cadrul OJFIR vor efectua verificările prin accesarea documentelor/ bazelor de date ale AFIR și vor comunica GAL rezultatele în termen de maxim 2 (două) zile de la data înregistrării solicitării, prin intermediul unei adrese de transmitere, Formularul nr . 2 din Secțiunea II – „Formulare” din cadrul prezentului Manual de procedură.

	Verificarea criteriilor de selecție se realizează pentru toate Cererile de finanțare declarate eligibile.

Atenție! Evaluarea criteriilor de selecţie se face numai în baza documentelor depuse odată cu Cererea de finanțare.

Selecția proiectelor eligibile se face în ordinea descrescătoare a punctajului de selecţie în cadrul alocării disponibile pentru selecţia lunară. 
În cazul proiectelor cu acelaşi punctaj, departajarea acestora, se face în funcţie de valoarea eligibilă a proiectului, exprimată în euro, în ordine descrescătoare (au prioritate proiectele cu valoarea eligibila mai mare). 
În cazul proiectelor cu același punctaj și aceeași valoare eligibilă departajarea se face în funcție de numărul de locuri de muncă create (au prioritate proiectele care crează un număr mai mare de locuri de muncă )
	Angajatii din aparatul administrativ al GAL  realizează rapoartele de selecție în urma verificării dosarelor cererilor de finanțare depuse de către beneficiari și menționează punctajele totale obținute de fiecare proiect în parte.

	Angajatii din aparatul administrativ al GAL vor întocmi un  Raport de selecție în care vor fi înscrise proiectele retrase, neeligibile, eligibile neselectate,  eligibile selectate si eligibile fara finantare (in asteptare) , valoarea acestora și numele solicitanților. Raportul de selectie va fi semnat de catre toti membrii prezenti ai Comitetului de selectie si va prezenta semnatura reprezentantilor CDRJ, care supervizeaza procesul de selectie. GAL va publica Raportul de selectie pe pagina proprie de web.            
         GAL va înștiința solicitanții asupra rezultatelor procesului de evaluare și selecție prin Notificari scrise transmise cu confirmare de primire sau predate personal. Solicitantii au la dispozitie 5 zile lucratoare de la confirmarea primirii Notificarii, pentru a depune contestatii la sediul GAL cu privire la rezultatul selectiei. In urma solutionarii contestatiilor, Comisia de solutionare a contestatiilor va elabora un Raport de contestatii care va fi semnat de membrii Comisiei de solutionare a contestatiilor si de reprezentantul CDRJ. Raportul de contestatii va fi publicat pe pagina proprie web.	



IMPORTANT !Procesul de SELECȚIE și procesul de VERIFICARE A CONTESTAȚIILOR se desfașoară potrivit Procedurilor de selecție și de soluționare a contestațiilor proprii publicate pe site-ul www.gal-valea-trotusului.ro 

Cererile de finanțare selectate de GAL vor fi depuse la OJFIR pe raza căruia se implementează proiectul. La depunerea proiectului la OJFIR trebuie să fie prezent solicitantul sau un împuternicit al acestuia. În cazul în care solicitantul doreste, îl poate împuternici pe reprezentantul GAL să depună proiectul, printr-un mandat sub semnătura privată.
Cererea de finanțare se depune în format letric în original – 1 exemplar , împreuna cu formatul electronic (CD – 1 exemplar care va cuprinde scan-ul cererii de finanțare , inclusiv toate anexele administrative)

În vederea încheierii contractului de finanțare, solicitanții declarați eligibili, vor trebui să prezinte obligatoriu documentele specifice precizate în cadrul cererii de finanțare în original, în vederea verificării conformității.

Atenție! În vederea încheierii Contractului de Finanţare în termen de maxim 4 luni/ 7 luni după caz, de la primirea Notificării privind selectarea Cererii de Finanțare, solicitantul va depune la sediul OJFIR (cazul proiectelor fără C+M)/ CRFIR (cazul proiectelor cu C+M) documentele solicitate in Notificarea privind selectarea Cererii de finantare.


Atenţie! În urma depunerii la AFIR a Cererii de Finantare și a documentelor anexe solicitate pe suport de hartie, în vederea contractării, un proiect selectat poate fi declarat neeligibil, dacă în urma verificării acestora nu sunt îndeplinite condițiile de eligibilitate.


În caz de neprezentare a documentelor de către Beneficiar, în termenele precizate în Notificarea
de selectie sau în cazul în care acesta se regăseşte înregistrat în evidenţele AFIR cu debite pe care
nu le achită până la termenul precizat pentru contractare, Agenţia nu va încheia Contractul de
Finanţare.

Important! Bugetul indicativ din Cererea de Finanţare aprobat în urma evaluării acesteia devine
Anexa la Contractul de Finanțare.

În cazul în care proiectul are componente de investiții aferente sM4.1/4.1a, sM4.2/4.2a,6.4
solicitantul trebuie să prezinte documentele solicitate în cazul proiectelor depuse pe
sM4.1/4.1a, sM4.2/4.2a, după caz.

Proiectul tehnic va fi avizat de AFIR după verificarea, respectiv avizarea procedurii de achiziții
servicii și înaintea demarării procedurii de achiziții de lucrări.

Pentru stabilirea valorii în lei la încheierea contractului de finanțare se va utiliza cursul euro-leu
stabilit de Banca Centrală Europeană, publicat pe pagina web: http://www.ecb.int/index.html,
valabil la data de 01 ianuarie a anului în care se încheie contractul de finanţare.

Atenţie! Durata de execuţie a Contractului de Finanţare este de maxim 3 ani (36 de luni) pentru
proiectele care prevăd investiţii cu construcţii montaj şi/sau adaptarea la standarde.
Durata de execuţie a contractului este de maxim 2 ani (24 luni), pentru proiectele de investiţii
care includ achiziţii simple fără leasing financiar de utilaje, instalaţii, echipamente și dotări noi
stabilite prin fişa măsurii/submăsurii.
Duratele de execuție prevăzute mai sus pot fi prelungite cu maximum 6 luni, cu acordul prealabil
al AFIR şi cu aplicarea penalităților specifice, prevăzute în contractul de finanțare, la valoarea
eligibilă nerambursabilă rămasă de plătit.
Duratele de execuție prevăzute mai sus pot fi suspendate de Autoritatea Contractantă, la
cererea beneficiarului, în situații temeinic justificate, pe bază de documente, în cazul în care pe
parcursul implementării proiectului se impune obținerea, din motive neimputabile beneficiarului,
de avize/ acorduri/ autorizații, după caz, pentru perioada de timp necesară obținerii acestora.
Durata de implementare a proiectului este de maxim 21 luni în cazul proiectelor care vizează
achiziții simple şi reprezintă termenul limită până la care beneficiarul poate depune ultima tranșă de plată.
Durata de valabilitate a Contractului de Finanţare cuprinde durata de execuţie a contractului la
care se adaugă 5 ani de la data ultimei plăți efectuată de Autoritatea Contractantă.
Excepție de la prevederea de mai sus fac proiectele care nu prevăd achiziția de mijloace fixe, conform prevederilor legislației naționale în domeniul fiscal, unde durata de valabilitate a contractelor de finanțare încetează odată cu efectuarea ultimei plăți 

Conform art 71. Din Regulamentul 1303/2013 se vor avea în vedere următoarele:

În cazul unei operaţiuni constând în investiții în infrastructură sau producţie, contribuţia publică se recuperează dacă, în termen de 10 ani de la efectuarea plăţii finale către beneficiar, activitatea de producţie în cauză este delocalizată în afara Uniunii Europene, cu excepţia situaţiei în care beneficiarul este un IMM, pentru care termenul de recuperare este de 7 ani.

Activele corporale şi necorporale rezultate din implementarea proiectelor finanţate potrivit
măsurilor/ submăsurilor PNDR 2014-2020, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanţare nerambursabilă pentru minimum 5 ani de la data efectuării ultimei plăţi.

Contribuţia publică se recuperează dacă în termen de cinci ani, de la efectuarea plăţii finale către
beneficiar, activele corporale și necorporale rezultate din implementarea proiectelor cofinanțate
din FEADR fac obiectul uneia din următoarele situaţii:
a) încetarea sau delocalizarea unei activităţi productive în afara zonei vizate de PNDR 2014 - 2020,
sau nerespectarea criteriilor în baza cărora proiectul a fost selectat și contractat;
b) o modificare a proprietăţii asupra unui element de infrastructură care dă un avantaj nejustificat
unei întreprinderi sau unui organism public;
c) o modificare substanţială care afectează natura, obiectivele sau condiţiile de realizare şi care ar
determina subminarea obiectivelor inițiale ale acestuia;
d) realizarea unei activități neeligibile în cadrul investiției finanțată din fonduri nerambursabile.

Atenţie! Beneficiarul este obligat să nu înstrăineze sau/ şi să modifice substantial investiţia
realizată prin proiect pe perioada de valabilitate a Contractului de Finanţare.


Documentele care se emit în perioada de implementare a proiectului vor fi păstrate de liderul de
proiect, în vederea monitorizării în relația cu AFIR.

	Beneficiarul (liderul de proiect) poate solicita avans de până la maxim 50% din valoarea eligibilă nerambursabilă la data depunerii Cererii de Finanţare sau până la data depunerii primului dosar al cererii de plată la Autoritatea Contractantă, în condițiile prevăzute în Instrucțiunile de plată anexă la Contractul de Finanțare.
	AFIR efectueaza plata avansului de până la maxim 50% din valoarea eligibilă nerambursabilă, la solicitarea liderului de proiect, după semnarea Contractului de Finanțare, conform prevederilor art.45 alin.(4) și art.63 ale Regulamentului Consiliului si Parlamentului (UE)1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/2005 al Consiliului, cu modificările şi completările ulterioare, şi a legislaţiei naţionale în vigoare.

Beneficiarul (lider de proiect) poate primi avansul după semnarea Contractului de Finanţare şi
după avizarea favorabilă a unei achiziţii de către AFIR.
În cazul beneficiarilor privați care derulează achiziții directe utilizând Baza de date cu prețuri de
referință AFIR, avansul se acordă pe baza contractului de vânzare-cumpărare a bunului/echipamentului respectiv, prezentat de beneficiarul privat la momentul solicitării avansului.
În cazul în care planul de proiect include numai cheltuieli specifice submăsurilor 16.4 şi respective 16.4a, avansul poate fi obţinut după semnarea contractului de finanţare şi primirea avizului 
 favorabil din partea AFIR asupra unei proceduri de achiziţii.
 
Beneficiarul trebuie să justifice valoarea avansului acordat, pe bază de documente justificative
conform cerințelor Autorității Contractante prezentate în Instrucțiunile de Plată, până la expirarea
duratei de implementare a proiectului prevăzută la art. 2(1) din contract, respectiv la ultima tranşă
de plată. Pentru a beneficia de avans, liderul de proiect este obligat să depună o garanţie, care să
acopere suma solicitată în avans în procent de 100%, eliberată de o instituţie financiar bancară sau
nebancară înscrisă în Registrul Special al Băncii Naţionale a României conform legislației în vigoare, sau poliţă de asigurare eliberată de o societate de asigurări, autorizată potrivit legislației în
vigoare. Garanţia financiară se depune odată cu Dosarul Cererii de Plată a Avansului.
Garanția aferentă avansului trebuie să producă efecte pe întreaga durată de execuție a Contractului de Finanţare. La momentul finalizării proiectului şi în urma stabilirii că valoarea
cheltuielilor autorizate la plată depăşeşte valoarea avansului acordat, garanţia poate fi eliberată.
La cerere, Autoritatea Contractantă va notifica instituţia emitentă a garanţiei cu privire la finalizarea proiectului, justificarea utilizării integrale a avansului acordat beneficiarului şi faptul că garanţia poate fi eliberată.

	Beneficiarul trebuie să justifice valoarea avansului acordat, pe bază de documente justificative conform cerințelor Autorității Contractante prezentate în Instrucțiunile de plată, până la expirarea duratei de implementare a proiectului prevăzută la art. 2(1) din contract, respectiv la ultima tranşă de plată.
În cazul în care beneficiarul nu prezintă Autorităţii Contractante dovada prelungirii termenului de valabilitate a garantiei cu cel putin 5 zile lucrătoare înainte de expirarea valabilității acesteia, Autoritatea Contractantă va proceda de îndată la executarea garanţiei.

Beneficiarul care a încasat avans de la Autoritatea Contractantă şi solicită prelungirea duratei
maxime de execuţie a contractului de finanţare, este obligat să depună la Autoritatea Contractantă și documentul prin care dovedește prelungirea valabilității Scrisorii de Garanție Bancară/Nebancară, sau poliţă de asigurare care să acopere noul termen de execuţie solicitat.
Sumele reprezentând avansuri acordate şi nejustificate la termenele stabilite prin contractul de finanţare, înainte de expirarea termenului de valabilitate a garanţiei pentru care nu s-a obţinut prelungirea acesteia, se recuperează de Autoritatea Contractantă prin executarea garanţiei, cu perceperea de dobânzi şi penalităţi calculate şi datorate pentru perioada cuprinsă între data acordării avansului şi data recuperării integrale a acestuia.

ATENȚIE!
AFIR efectuează plăţi în contul beneficiarului (liderului de proiect), deschis la Trezoreria Statului sau la o instituție bancară.

Precizări referitoare la modificarea Contractului de Finanţare
 Beneficiarul poate solicita modificarea Contractului de Finantare numai în cursul duratei de
execuţie a acestuia stabilită prin contract şi nu poate avea efect retroactiv.
 Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale PNDR și/sau legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.
Beneficiarul poate efectua modificări tehnice și financiare, în sensul realocărilor între liniile bugetare, dacă acestea nu schimbă scopul principal al proiectului, și nu afectează funcționalitatea investiției, criteriile de eligibilitate și selecție pentru care proiectul a fost selectat și contractat iar modificarea financiară se limitează la transferul de maxim 10% din suma înscrisă iniţial în cadrul bugetului între capitole bugetare de cheltuieli eligibile.
Beneficiarul va transmite Autorităţii Contractante bugetul modificat, prin intermediul unei notificări în care justifică modificarea, însoţit de devizul general şi devizul pe obiecte refăcute, în termen de maxim 10 zile lucrătoare de la data modificării acestuia, fără a fi însă necesară amendarea Contractului de Finanţare prin act adiţional.

Atenţie!
Solicitările de modificare a contractului se încarcă şi se transmit exclusiv din contul fiecărui
beneficiar deschis în cadrul portalului www.afir.info.


IMPORTANT!
Solicitantul/Beneficiarul trebuie să depună din proprie inițiativă toate eforturile pentru a lua
cunoştintă de toate informațiile publice referitoare la măsura/submăsura din PNDR 2014 - 2020/schema de ajutor pentru care depune proiectul în cadrul PNDR 2014 - 2020 în vederea
selectării pentru finanțare, să cunoască toate drepturile şi obligațiile prevăzute în Contractul de Finanțare înainte de semnarea acestuia.

	Dacă pe parcursul perioadei de valabilitate a contractului se constată că obiectivele/componentele investiţiei pentru care s-a acordat sprijinul financiar nerambursabil au fost înstrăinate (prin orice tip de act juridic care produce efectul transmiterii proprietăţii sau a oricăruia dintre atributele acesteia), contravaloarea ajutorului financiar public nerambursabil va fi recuperată integral.
În cazul constatării unei nereguli cu privire la încheierea ori executarea Contractului, sau în cazul în
care beneficiarul este declarat în stare de incapacitate de plată sau a fost declanşată procedura falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/autorizaţiile/avizele depuse în vederea obţinerii finanţării nerambursabile sunt constatate ca fiind neadevarate/false/incomplete/expirate/inexacte/nu corespund realităţii, sau în
cazul nerespectării de către beneficiar a obligațiilor asumate prin contractul de finanțare, Autoritatea Contractantă va proceda la încetarea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti.
În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, şi în
conformitate cu dispoziţiile contractuale.
Prin excepție, în situația în care neîndeplinirea obligațiilor contractuale nu este de natură a afecta
condiţiile de eligibilitate şi selecţie a proiectului, recuperarea sprijinului financiar se va realiza
 cu gradul de neîndeplinire.

Anterior încetării Contractului de Finantare, Autoritatea Contractantă poate suspenda contractual şi/sau plăţile ca o măsură de precauţie, fără o avertizare prealabilă.
Recuperarea sumei reprezentând avansul acordat şi nejustificat se face prin plată voluntară (5 zile
lucratoare), cât şi prin executarea garanţiilor de către Autoritatea Contractantă (după caz), cu perceperea de dobânzi şi penalităţi.
[bookmark: _Toc499129288]	CAPITOLUL 12 : ACHIZIȚIILE

	Achizițiile în cadrul proiectului vor fi derulate de către liderul de proiect și/sau parteneri, cu
respectarea condițiilor din Anexa IV la Contractul de Finanțare - Instrucțiuni de Achiziții.
Contractele de achiziții vor fi încheiate și depuse la AFIR spre avizare, de către liderul de proiect/parteneri, după încheierea contractului de finanțare.
Derularea procedurii de achiziţii pentru bunuri şi execuţie lucrări se poate face începând cu data
primirii Notificării de selecţie a proiectului (inclusiv semnarea contractelor de achiziţii) pe proprie
răspundere, cu mențiunea că derularea contractului de achiziții pentru bunuri, servicii (managementul proiectului) şi execuţie lucrări va începe după semnarea Contractului de Finanțare
și după avizul favorabil din partea AFIR cu privire la achizitia derulată.

Întreaga procedură de achiziții servicii, bunuri cu sau fără montaj și de execuție lucrări (construcții, modernizări) în cadrul proiectelor finanțate prin PNDR se va derula on-line pe site-ul www.afir.info, conform prevederilor Manualului de achiziții și instrucțiunilor de publicare disponibile pe site-ul Agentiei (tutoriale), valabile atât pentru beneficiari cât și pentru ofertanți, condiția cerută fiind autentificarea beneficiarului/solicitantului pe site-ul www.afir.info.

Procedurile de achiziții pentru serviciile de consultanță, studii teren, întocmirea Studiilor de Fezabilitate/documentațiilor de avizare a lucrărilor de intervenție necesare întocmirii Cererii de Finanțare se vor derula, după cum urmează:

 Contractele < = 15.000 EURO, fără TVA, se pot adjudeca prin atribuire directă, confom
Bugetului indicativ.
 Contractele > 15.000 EURO, fără TVA, confom Bugetului indicativ, pentru servicii de consultanță și servicii pentru întocmirea Studiilor de Fezabilitate derulate anterior încheierii Contractului de Finanțare cu AFIR, procedura de achiziții se va derula cu respectarea prevederilor Manualului operaţional de achiziţii pentru beneficiarii privaţi PNDR 2014-2020 postat pe site-ul AFIR.

În cazul investiţiilor care presupun achizitii simple beneficiarul este obligat/partenerii sunt obligați
să finalizeze procedura de achiziții conform Manualului operaţional de achiziţii pentru beneficiarii
privaţi PNDR 2014-2020, urmând să depună o tranșă de plată în maxim 6 luni de la data semnării
Contractului de Finanţare.
Beneficiarul a cărui investiţie cuprinde construcţii montaj este obligat să finalizeze procedura de
achiziții conform Manualului operaţional de achiziţii pentru beneficiarii privaţi PNDR 2014-2020,
urmând să depună o tranșă de plată în termen de maxim 12 luni de la data semnării Contractului de Finanțare.

Beneficiarul a cărui investiţie cuprinde construcţii montaj, nu poate demara execuţia lucrărilor fără avizul favorabil privind verificarea proiectului tehnic ce se va realiza după încheierea Contractului de Finanțare.

Achiziție simplă – reprezintă dobândirea, în urma aplicării unei proceduri de licitație, respectiv de
selecție de oferte/conform bazei de date cu prețuri de referință aplicabilă PNDR 2014-2020, publicată pe site-ul AFIR, de către beneficiarul privat al finanțării prin PNDR a unor bunuri cum ar fi tractoare, mașini, utilaje și instalații tehnologice fără montaj și servicii, precum cel de consultanță, dacă este cazul, prin atribuirea unui contract de achiziție.

Achiziție complexă care prevede construcții montaj – reprezintă dobândirea, în urma aplicării unei
proceduri de licitație, respectiv de selecție de oferte de către beneficiarul finanțării prin PNDR a
unor bunuri cum ar fi utilaje și instalații tehnologice cu montaj și/sau lucrări de construcții și
instalații și servicii prin atribuirea unui contract de achiziție.

Atentie! Solicitanții care au desfășurat licitații prin procedura „o singură ofertă” vor încărca dosarele pe portalul on-line de achiziții după ce solicitantul va semna contractul de finanțare cu AFIR. Verificarea și avizarea dosarelor de achiziții în mediul on-line se va efectua la nivelul OJFIR
(achiziții simple) și CRFIR (achiziții complexe), prin intermediul departamentelor de specialitate
numai după ce solicitantul va semna Contractul de Finanțare cu AFIR.

Atenţie! La sesizarea motivată și susținută cu dovezi a unui beneficiar/ contractor cu finanțare din
FEADR, cu privire la consultanții/ contractorii/ beneficiarii acestuia care nu se achită de obligațiile
contractuale, cu excepția cazurilor de forță majoră, AFIR/ MADR, după o verificare prealabilă și în
baza unui act administrativ de constatare, poate să includă și să facă publice informațiile despre aceștia în Lista consultanților/contractorilor/beneficiarilor care nu își respectă obligațiile contractuale.

În contextul derulării achiziţiilor private, conflictul de interese se defineste prin:

A. Conflictul de interese între beneficiar/comisiile de evaluare și ofertanți:
Acționariatul beneficiarului (până la proprietarii finali), reprezentanții legali ai acestuia, membrii în structurile de conducere ale beneficiarului (administratori, membri în consilii de administrație etc) și membrii comisiilor de evaluare:
a. dețin acțiuni din capitalul subscris al unuia dintre ofertanți sau subcontractanți;
b. fac parte din structurile de conducere (reprezentanți legali, administratori, membri ai consiliilor de administratie etc.) sau de supervizare ale unuia dintre ofertanti sau subcontractanti;
c. sunt în relație de rudenie până la gradul II sau afin cu persoane aflate în situațiile de mai sus.

B. Conflictul de interese intre ofertanti:
Acționariatului ofertanților (până la proprietarii finali), reprezentanții legali, membrii în structurile de conducere ale beneficiarului (consilii de administrație etc):
a. Dețin pachetul majoritar de acțiuni la celelalte firme participante pentru aceeași achiziție (OUG
66/2011);
b. Fac parte din structurile de conducere (reprezentanți legali, administratori, membri ai consiliilor
de administratie etc) sau de supervizare ale unui alt ofertant sau subcontractant;
c. Sunt în relație de rudenie până la gradul II sau afin cu persoane aflate în situațiile de mai sus.
Nerespectarea de către beneficiarii FEADR a Instrucţiunilor privind achiziţiile private -anexă
la contractul de finanţare atrage neeligibilitatea cheltuielilor aferente achiziţiei de servicii, lucrări
sau bunuri.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii:
a. Nediscriminarea;
b. Tratamentul egal;
c. Recunoaşterea reciprocă;
d. Transparenţa;
e. Proporţionalitatea;
f. Eficienţa utilizării fondurilor;
g. Asumarea răspunderii.

Atenţie! Solicitanţii care vor derula procedura de achiziţii servicii, cu o valoare mai mare de 15.000
euro, înainte de semnarea contractului de finanţare cu AFIR, vor respecta prevederile procedurii
de achiziţii servicii din Manualului de achiziţii postat pe pagina de internet AFIR.

Atenţie! Procedurile de achizitii se vor desfasura printr-un singur cont de utilizator pe platform online de achizitii a AFIR.

Astfel, în momentul în care beneficiarul proiectului dorește să desfășoare procedura de achiziții - selecție de oferte, se vor notifica posibilii ofertanți prin documentația de atribuire cu privire la cine a depus invitația de participare (beneficiarul sau partenerul).
De asemenea, în cazul procedurii de achiziții – o singură ofertă, dosarele de achiziții se vor depune
tot de pe același cont.
[bookmark: _Toc499129289]	CAPITOLUL 13 :  TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ  A  AVANSULUI  ȘI  A  CELOR  AFERENTE TRANȘELOR  DE  PLATA

Toate cererile de plată trebuie să fie depuse la GAL pentru efectuarea conformității, iar ulterior, la dosarul cererii de plată GAL va atașa și fișa de verificare a conformității emisă de GAL.
Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR www.afir.info.
Modelele de formulare care trebuie completate de beneficiar (Cerere de plata, Identificare financiară, Declarație de cheltuieli, Raportul de asigurare, Declarația pe propria răspundere a beneficiarului ) sunt disponibile pe site-ul AFIR ( www.afir.info).
Beneficiarul (liderul de proiect) va depune online Declaraţia de esalonare a depunerii Dosarelor
Cererilor de Plata AP 0.1, în maxim 30 de zile de la avizarea favorabilă a primului dosar de achiziţii, după semnarea Contractului de Finanţare.
În cazul în care beneficiarul nu depune Declaratia de eșalonare (inițială) în termenul prevăzut,
aceasta se va depune cel târziu o dată cu prima tranșă a Dosarului Cererii de Plată.
Cererea pentru prima tranșă de plată și documentele justificative se depun în termen de maxim 6
luni de la data semnării contractului de finanțare cu AFIR, în cazul proiectelor care prevăd investiții
în achiziții simple, respectiv în termen de maxim 12 luni, în cazul proiectelor pentru investiții ce
presupun construcții montaj. Decontarea cheltuielilor efectuate aferente investiţiei de bază se
poate realiza în maxim cinci tranșe de plată.
Pentru motive temeinice și justificate în mod corespunzător de beneficiar, aceste termene pot fi
prelungite de Autoritatea Contractantă cu cel mult 12 luni, cu plata penalităților prevăzute în
Contractul de Finanțare.
Conform prevederilor art. 63 din Regulamentul (UE) nr. 809/2014 al Comisiei de stabilire a
normelor de aplicare a Regulamentului (UE) nr. 1306/2013 al Parlamentului European și al
Consiliului în ceea ce privește sistemul integrat de administrare și control, măsurile de dezvoltare
rurală și ecocondiționalitatea, în cazul în care suma solicitată de Beneficiar prin Cererea de Plată
depășește cu mai mult de 10% suma stabilită în urma verificării Dosarului cererii de plată,
Beneficiarului i se va aplica o sancțiune egală cu valoarea diferenţei dintre suma solicitată şi suma
stabilită.
Termenul limită de efectuare a plăţilor către beneficiar este de maxim 90 de zile calendaristice de
la data înregistrării cererii de plată conforme.

Durata de valabilitate a contractului de finanţare cuprinde durata de execuţie a contractului, la care se adaugă 5 ani de monitorizare de la data ultimei plăţi efectuată de Autoritatea Contractantă.
În cazul unei operaţiuni constând în investiţii în infrastructură sau producţie, contribuţia publica se recuperează dacă, în termen de 10 ani de la efectuarea plăţii finale către beneficiar, activitatea de producţie în cauză este delocalizată în afara Uniunii Europene, cu excepţia situaţiei în care beneficiarul este un IMM, pentru care termenul de recuperare este de 7 ani. 

Activele corporale şi necorporale rezultate din implementarea proiectelor finanţate potrivit măsurilorPNDR 2014-2020, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanţare nerambursabilă pentru minimum 5 ani de la data efectuării ultimei plăţi.

Contribuţia publică se recuperează dacă în termen de cinci ani, de la efectuarea plăţii finale către beneficiar, activele corporale și necorporale rezultate din implementarea proiectelor cofinanțate din FEADR fac obiectul uneia din următoarele situaţii: 
a) încetarea sau delocalizarea unei activităţi productive în afara zonei vizate de PNDR 2014 - 2020, sau nerespectarea criteriilor în baza cărora proiectul a fost declarat eligibil și selectat; 
b) o modificare a proprietăţii asupra unui element de infrastructură care dă un avantaj nejustificat unei întreprinderi sau unui organism public; 
c) o modificare substanţială care afectează natura, obiectivele sau condiţiile de realizare şi care ar determina subminarea obiectivelor iniţiale ale acestuia; 
d) realizarea unei activități neeligibile în cadrul investiției finanțată din fonduri nerambursabile. 

Atenţie! Beneficiarul este obligat să nu înstrăineze sau/ şi să modifice substantial investiţia realizată prin proiect pe perioada de valabilitate a Contractului de Finanţare.

Pe tot parcusul derulării Contractelor/Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s-a produs o neregulă în aceste etape de evaluare și derulare a Contractului/Deciziei de finanțare, AFIR poate dispune încetarea valabilității angajamentului legal printr-o notificare scrisă din partea AFIR, adresată beneficiarului, fără nicio altă formalitate și fără intervenția instanței judecătorești.


Atenție! Pe durata de valabilitate și monitorizare a contractului de finanțare beneficiarul va furniza GAL-ului și AFIR-ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.

ANEXA 1.  CEREREA DE FINANTARE.
ANEXA 2. MODEL PLAN DE MARKETING
ANEXA 3.  MODEL ACORD DE COOPERARE
ANEXA 4. DECLARATIE PRIVIND PRELUCRAREA DATELOR CU CARACTER  PERSONAL
ANEXA 5. DECLARATIE BENEFICIAR  RAPORTARE  PLATI
ANEXA 6. ACTE  NORMATIVE  UTILE
ANEXA 7. Aferenta STP din cadrul national de legislativ de implementare
ANEXA 8. Lista_localitati_HNV
ANEXA 9. Anexa_1_lista_prev_la_art._38_din_tratatul_de_functionare_a_UE_

ANEXA 11 - Comisia_de_Solutionare_a_contestatiilor
E1.2L  FISA DE EVALUARE GENERALA A PROIECTULUI 

